# M42

### от Уикипедия, свободната енциклопедия

Мъглявината Орион, позната още като M42 и NGC6946, е дифузна мъглявина, разположена в съзвездието Орион. Тя е една от най-ярките мъглявини и е дори видима с просто око[1]. Намира се на 1 500 години от Слънцето, тя представлява най-близката до нас звездна ясла: регион с активно звездообразуване. Линейния диаметър на М42 е около 30 св. г.. Първото нейно документирано наблюдение е от 1610.

М42 е един от най-изучаваните обекти на небето. Поради нейната сравнителна близост до Земята, можем да наблюдаваме в детайли динамични процеси като формирането на млади звездни и планетни системи, кафеви джуджета, динамика на междузвездни газово-прахови облаци, влияние на близки звезди върху междузвездната среда и др.

## [редактиране] История

Въпреки че е видима с просто око, мъглявината не е била описана в първите каталози, като Алмагеста на Клавдий Птолемей или Каталога на неподвижните звезди на Ал Суфи. Първото документирано телескопично наблюдение е от 1610, на френския философ Никола-Клод Фабри дьо Пейреск.

## [редактиране] Обща информация

В М42 се намира млад звезден куп, известен като Трапецът, заради четирите, на първо приближение звезди в него. При наблюдение с телескоп с по-добра разделителна способност, две от звездите се виждат като двойни, което прави общо 6 звезди. Преди около 2 млн. години купът вероятно е приютявал и звездите AE Колар, 53 Овен, и `μ` Гълъб, които днес напускат мъглявината със скорости от над 100 км/с.

В началото на ХХ. век спектъра на мъглявината е бил загадка за астрономите, понеже са наблюдавани неизвестни дотогава спектрални линии, което е дало повод за спекулации за съществуването на нов химичен елемент, "небулий". По-късно е станало ясно, че спектралните линии отговарят на малко вероятни преходи в ядрото на двойно йонизиран кислород, които са били известни като "забранени", понеже не могат да се наблюдават в лабораторни условия.

## [редактиране] Структура

В състава на М42 влизат големи неутрални и йонизирани газово-прахови облаци, звездни струпвания, отражателни мъглявини и др. Мъглявината е със сферична форма, като плътността се увеличава към центъра[2]. Средната температура е около 10 000К, но намалява значително в периферията. Независимо от плътностното разпределение, в облака се наблюдават турбулентни области, най-вече близо до ядрото, със скорости от 10 до 50 км/с.

М42 е регион с бурно звездообразуване, класически пример за звездна ясла. В мъглявината са открити над 700, звезди, предимно млади, на различни етапи от тяхната звездна еволюция.

## [редактиране] Библиография

1. ↑ http://m42.hit.bg/
2. ↑ http://articles.adsabs.harvard.edu/cgi-bin/nph-iarticle_query?1974PASP...86..616B

## [редактиране] Източник на текста

| Тази статия частично или изцяло, представлява превод на статията „Orion Nebula“ в Уикипедия на английски. Оригиналната статия, както и този превод, са защитени от Лиценза за свободна документация на ГНУ. Прегледайте историята на редакциите на оригиналната статия, за да видите списъка на съавторите.

Взето от „http://bg.wikipedia.org../../../m/4/2/M42.html“.

Категории: Мъглявини | Обекти на Месие

##### Views

- Статия
- Беседа
- Текуща версия

##### Търсене

##### На други езици

- Brezhoneg
- Česky
- Corsu
- Dansk
- Deutsch
- English
- Español
- English
- Esperanto
- Euskara
- Français
- Gaeilge
- 한국어
- Italiano
- Lëtzebuergesch
- Lietuvių
- Magyar
- Nederlands
- 日本語
- Occitan
- Polski
- Português
- Русский
- Slovenčina
- Slovenščina
- Suomi
- Svenska
- Tiếng Việt
- Türkçe
- 中文